HАРЕДБА № 6 ОТ 26 НОЕМВРИ 2003 Г. ЗА ИЗГРАЖДАНЕ НА ДОСТЪПНА СРЕДА В УРБАНИЗИРАНИТЕ ТЕРИТОРИИ

ИЗДАДЕНА ОТ МИНИСТЕРСТВО НА РЕГИОНАЛНОТО РАЗВИТИЕ И БЛАГОУСТРОЙСТВОТО, МИНИСТЕРСТВО НА ЗЕМЕДЕЛИЕТО И ГОРИТЕ, МИНИСТЕРСТВО НА ТРУДА И СОЦИАЛНАТА ПОЛИТИКА, МИНИСТЕРСТВО НА ЗДРАВЕОПАЗВАНЕТО, В сила от 17.01.2004 г.

 Обн. ДВ. бр.109 от 16 Декември 2003г.
Глава девета.

ВХОДНИ И КОМУНИКАЦИОННИ ПРОСТРАНСТВА

Чл. 34. Достъпният вход на сградата или съоръжението се свързва с достъпния маршрут на урбанизираната среда и отговаря на следните изисквания:

1. служи за главен вход на сградата, има подходящо осветление, защитава се срещу неблагоприятни атмосферни условия и се означава с международния символ "Инвалид";

2. при входове, за преминаването през които се изисква входен билет, има поне един достъпен вход.

Чл. 35. (1) Преодоляването на денивелация на терена около достъпен вход на сграда или съоръжение се осъществява със стълби, рампи и подемни платформи, които отговарят на изискванията на чл. 11, 12 и 13.

(2) В зависимост от конкретните условия едновременно със стълбите се осигурява и рампа или подемна платформа.

(3) Пред достъпния вход се устройва хоризонтална площадка с размери най-малко 150 cm на 180 cm.

Чл. 36. (1) Входните врати на достъпния вход на сградите се предвиждат със светла широчина най-малко 100 cm. 

(2) В случай че по достъпния маршрут има летящи или въртящи се врати, се осигурява достъпна врата с улеснен начин на ползване.

(3) Ако вратата има две независими крила, поне едно от тях е с широчина най-малко 90 см.

(4) Свободното пространство между две последователни врати на панти, отварящи се в една и съща посока, е най-малко 120 cm плюс широчината на вратата (фиг. 26, позиция "а").

(5) Разстоянието между две последователни врати на панти, отварящи се извън пространството помежду им, трябва да е най-малко 120 cm (фиг. 26, позиция "б").

Чл. 37. (1) Дръжките на входните врати в достъпния вход трябва да са удобни за хващане, да са монтирани на височина 90 cm от нивото на пода и ползването им да не изисква усилие при стискане или натискане или извиване на китката (фиг. 27).

Фиг. 26.

Фиг. 27

(2) Пултовете за управление на плъзгащи се врати трябва да са достъпни и да могат да се използват от двете страни, когато вратите са напълно отворени. Пултовете се монтират на височина не повече от 120 cm от нивото на пода.

(3) Автоматични входни врати, които се управляват чрез устройства, монтирани на пода пред тях, трябва да се задействат и при маса 20 kg (например масата на куче - водач на човек с увредено зрение).

(4) Подът пред входната врата се изпълнява равен, без пукнатини и грапавини и без препятствия. Прагове с височина от 0,5 до 2 cm се скосяват с наклон не повече от 1:2.

Чл. 38. (1) Във входното фоайе и достъпните фоайета и коридори се осигурява достъпен маршрут с широчина най-малко 90 cm. Подовите настилки трябва да са здрави, устойчиви и нехлъзгави с оглед безопасното придвижване на хора с увреждания.

(2) При наличие на стъпала във входните преддверия и фоайета се осигурява и рампа или подемна платформа.

(3) Промени в нивата на достъпния маршрут от 0,5 до 2 cm се преодоляват с наклон не повече от 1:2, а промени, по-големи от 2 cm - с рампа. Наклонът на рампите не трябва да надвишава 5 % (1:20).

(4) Когато подовете са покрити с текстилни настилки (килими и др.), те трябва да са здраво закрепени.

Чл. 39. (1) Когато по стените на входното фоайе и достъпните фоайета и коридори са монтирани предмети с долни ръбове на височина от 68 до 210 cm от нивото на пода, не се допуска предметите да навлизат с повече от 10 cm в достъпното пространство.

(2) Стенни предмети с ръбове, разположени на височина, по-малка от 68 cm, мерено от нивото на пода, могат да навлизат в достъпното пространство неограничено, ако с това не се намалява изискваната минимална широчина на достъпния маршрут. 

(3) Ако във входното фоайе и достъпните фоайета и коридори има свободно пространство с височина, по-малка от 210 cm от нивото на пода, на местата, в които то се пресича с достъпния маршрут, се поставя бариера на височина не по-малка от 68 cm от нивото на пода, така че бариерата да може да бъде напипана с бастунче от човек с увредено зрение.

Чл. 40. (1) На местата, където достъпният маршрут прави обратен завой около препятствие, чиято широчина е по-голяма от 120 cm, се предвижда маршрутът да е с широчина най-малко 90 cm (фиг. 28, позиция "а").

(2) На местата, където достъпният маршрут прави обратен завой около препятствие, чиято широчина е по-малка от 120 cm, широчината на маршрута се увеличава до 110 cm преди завоя и до 120 cm на завоя (фиг. 28, позиция "б").

Фиг. 28. Широчина на достъпния маршрут при обратен завой около препятствие

Чл. 41. (1) Вътрешните стълби в жилищни и обществени сгради, които свързват достъпни елементи на сградата, се изпълняват при спазване на следните изисквания:

1. стълбищното рамо е с широчина не по-малка от 120 cm;

2. височината, преодолявана от едно стълбищно рамо, е най-много 180 cm;

3. стъпалата са еднакви, с височина не по-голяма от 17 cm и със скосени навътре чела.

(2) От двете страни на стълбищното рамо се предвиждат парапети съгласно чл. 11, ал. 2, като едната им ръкохватка се изпълнява непрекъсната (фиг. 15).

(3) Стълбите се изпълняват от нехлъзгава настилка, като първото и последното им стъпало се изпълняват от материал или са с цвят, различни от материала или цвета на настилката.

Чл. 42. За подемните платформи, които служат за преодоляване на вътрешни стълби, се спазват изискванията на чл. 13.

Чл. 43. Пред всеки достъпен асансьор се предвижда свободно място за движение с размери не по-малки от 150 cm на 180 cm (фиг. 29).

Фиг. 29. Оразмеряване на достъпна асансьорна кабина

Чл. 44. Достъпните асансьорни кабини отговарят на следните изисквания (фиг. 29):

1. широчината на кабината е най-малко 110 cm, а дълбочината й - най-малко 140 cm;

2. от трите вътрешни страни на кабината на височина 100 cm от нивото на пода е монтирана ръкохватка, като разстоянието между срещуположните ръкохватки не е по-малко от 100 cm;

3. светлата широчина на вратата на кабината е най-малко 90 cm;

4. разликата по вертикала между пода на асансьорната кабина и пода на всеки етаж не превишава 0,5 cm; хоризонталната пролука между пода на кабината и пода на етажа не превишава 2 см;

5. подът на асансьорната кабина и подът до асансьора са изпълнени от стабилна, здрава и нехлъзгава настилка.

Чл. 45. Панелът за управление на асансьорната кабина отговаря на следните изисквания (фиг. 29):

1. в кабина с централно отваряща се врата панелът е разположен на стената с вратата, а в кабина със странично отваряща се врата - на стената с вратата или на страничната стена в близост до вратата на асансьора;

2. символиката е разположена от лявата страна на бутоните, като се спазват изискванията и на чл. 29;

3. бутонът за основния (на нивото на достъпния вход) етаж за качване и слизане е обозначен с табела с изпъкнала звезда;

4. бутоните за етажите са разположени на височина не повече от 120 сm от нивото на пода и имат визуална индикация, която показва регистрирането на всяко повикване;

5. групата аварийни бутони, разположени в долния край на панела за управление, са монтирани на височина не повече от 90 сm от нивото на пода;

6. над панела за управление или над вратата на кабината е монтиран визуален индикатор на движението на кабината; цифрите на индикатора имат светлинна и звукова сигнализация, с които се сигнализира отминаването или спирането на етаж.

Чл. 46. (1) Бутоните за повикване на асансьора се монтират на височина не повече от 120 сm от нивото на пода. Те се изпълняват с изпъкнала форма, като най-малкият им размер е 2 сm.

(2) Бутоните по ал. 1 трябва да имат визуална сигнализация, регистрираща повикването, видима от мястото на изчакване и монтирана на височина най-малко 180 сm от нивото на пода, като най-малкият й размер е 6 сm. Бутонът за движение нагоре се монтира над бутона за движение надолу.

(3) Вратите на асансьорите трябва да имат визуален и звуков сигнал, указващ коя от кабините е отговорила на повикването. Звуковите сигнали звучат по един път при движение нагоре и два пъти - при движение надолу.

(4) Когато вратите на асансьорите се отварят и затварят автоматично, продължителността между сигнала за пристигането на кабината на етажа и сигнала за затварянето на вратите е най-малко 5 s. Вратите трябва да остават напълно отворени в продължение най-малко 3 s.

Глава десета.

ПОМЕЩЕНИЯ И ПРОСТРАНСТВА ЗА ОБЩО ПОЛЗВАНЕ

Раздел I.

Изисквания към помещенията и пространствата за общо ползване в обществени сгради

Чл. 47. (1) Достъпните помещения и пространства за общо ползване в обществени сгради се свързват с достъпните входни и комуникационни пространства чрез достъпен маршрут при спазване изискванията на чл. 38, 39 и 40.

(2) Вратите на достъпните помещения и пространства за общо ползване се изпълняват със светла широчина не по-малка от 90 сm. Те трябва да имат удобна за хващане дръжка, монтирана на височина 90 сm от нивото на пода, чието ползване да не води до усилие. Подът пред вратите трябва да е равен и без препятствия.

(3) Дръжките на вратите към опасни зони се изпълняват с релефна маркировка. Не се допуска дръжки с такава маркировка да се използват за врати на помещения и пространства за общо ползване.

Чл. 48. Търговските зали в достъпните обекти за търговия отговарят на следните изисквания:

1. осигурено е свободно пространство за движение на посетителите между крайстенни и островни гондоли, витрини, щендери и щандове с широчина най-малко 90 сm, съобразено с изискванията за достъпен маршрут;

2. най-ниската обслужваща част на достъпните рафтове на гондоли, щендери и щандове е на разстояние 40 сm от нивото на пода, а най-високата - на разстояние 135 сm;

3. достъпните търговски плотове са на височина най-много 80 сm от нивото на пода;

4. най-малко един от касовите пунктове има широчина на прохода не по-малка от 90 сm; търговският плот при касата е с височина най-много 80 сm.

Чл. 49. (1) В помещенията и в откритата част за общо ползване в достъпните заведения за хранене се спазват следните изисквания (фиг. 30):

1. най-малко 5 на сто от общия брой на местата за сядане в залата за хранене, но не по-малко от едно място са достъпни за хора в инвалидни колички;

2. достъпните места са свързани с достъпен маршрут, като широчината на пътеките между масите е най-малко 90 сm;

3. достъпното място за хранене е със свободна подова площ с размери 75 сm на 120 сm, която не навлиза с повече от 50 сm под масата;

4. плотът на масата на достъпните места е на височина от 80 до 85 сm от нивото на пода, като между долния ръб на плота и пода е осигурено свободно пространство с височина най-малко 77 сm, широчина 75 сm и дълбочина 50 сm.

(2) Залите за хранене на самообслужване освен на изискванията по ал. 1 отговарят и на следните изисквания:

1. пътеката пред плота за храна е свързана с достъпния маршрут и е с широчина най-малко 90 сm;

2. плотовете за таблите с храна са на височина най-много 80 сm от нивото на пода;

3. рафтовете (полиците) за самообслужване са на височина най-много 135 сm от нивото на пода.

Фиг. 30. Оразмеряване на достъпно заведение за хранене

Чл. 50. Помещенията за общо ползване в достъпните обекти за битови услуги и граждански ритуали се свързват с достъпен маршрут по реда на чл. 47.

Чл. 51. (1) Амфитеатралните зали и залите със стационарни места за зрители в сгради за културни и просветни дейности отговарят на следните изисквания (фиг. 31):

1. най-малко 2 на сто от местата за зрители са за хора в инвалидни колички;

2. местата за зрители в инвалидни колички са с размери 75 сm на 120 сm, свързани с достъпен маршрут и подходящо разположени, в т.ч. в непосредствена близост до достъпния вход или изход;

3. когато зоната за зрители в инвалидни колички се предвижда пред първия ред на зоната за останалите зрители, широчината й не може да е по-малка от 290 сm; зад зоната за зрители в инвалидни колички се изгражда плътен парапет с височина 80 сm;

4. видимостта от местата на зрители в инвалидни колички трябва да е сравнима с видимостта от останалите места в залата.

(2) Местата за зрители в инвалидни колички се свързват чрез достъпен маршрут със сцената, арената и с поне една от гримьорните.

Чл. 52. Помещенията и пространствата за общо ползване в спортни сгради и съоръжения се изпълняват при спазване на следните изисквания:

1. в зали с трибуни до 1000 места са предвидени най-малко 4 места за зрители в инвалидни колички; в зали с повече от 1000 места най-малко 0,5 на сто от общия брой на местата са предназначени за зрители в инвалидни колички;

2. достъпните места са разположени при спазване изискванията на чл. 51, ал. 1, т. 2 и 4.

Чл. 53. (1) Помещенията и пространствата за общо ползване в библиотеките отговарят на следните изисквания:

1. най-малко 5 на сто от местата в читалните, но не по-малко от едно място са предназначени за хора в инвалидни колички;

2. достъпното място отговаря на изискванията на чл. 49, ал. 1, т. 2, 3 и 4;

3. в читалните са осигурени места за разминаване с широчина най-малко 180 сm.

(2) Картотечните шкафове се свързват с достъпен маршрут. Пътеките между шкафовете са с широчина най-малко 90 сm, а достъпната височина за ползване на шкафовете е от 40 до 135 сm от нивото на пода (фиг. 32).

Чл. 54. В изложбени и музейни зали експонатите се свързват с достъпен маршрут.

Фиг. 31. Оразмеряване на достъпни зрителни зали

Фиг. 32. Разполагане на библиотечни шкафове и картотеки

Чл. 55. Общодостъпните помещения в учебните сгради се свързват чрез достъпен маршрут, като:

1. обзавеждането на учебните помещения позволява устройването на учебни места за учащи се в инвалидни колички и за учащи се с увреден слух, снабдени с индукционна верига;

2. в останалите помещения (канцеларии, библиотеки, кабинети и др.) се осигурява достъп за обслужване и на хора с увреждания.

Чл. 56. Достъпът до помещенията и пространствата за общо ползване в пощенските станции се осигурява при спазване на следните изисквания:

1. пътеките пред гишетата за обслужване са с широчина най-малко 120 сm, като поне едно от гишетата е на височина не повече от 80 сm от нивото на пода;

2. когато се предвиждат писалищни плотове или маси, плотът на поне една от тях е на височина от 80 до 85 сm от нивото на пода; пред плота или масата има свободна подова площ с размери 75 сm на 120 сm, като между долния ръб на плота и пода се осигурява свободно пространство с височина 77 сm, широчина 75 сm и дълбочина 50 сm;

3. пред всяка пощенска кутия има свободна подова площ с размери 75 сm на 120 сm, като отворът на кутията е на височина не повече от 120 сm от нивото на пода;

4. поне 5 на сто от личните пощенски кутии са предназначени за хора в инвалидни колички и са на височина от 40 до 90 сm от нивото на пода; пътеките между отделните групи пощенски кутии са с широчина най-малко 180 сm.

Чл. 57. Помещенията и пространствата за общо ползване в приемните сгради на транспорта трябва да са достъпни и да отговарят на следните изисквания:

1. достъпният маршрут позволява бързо, лесно и безопасно движение на хора с увреждания и е обозначен с международния символ "Инвалид";

2. пътеката пред едно от гишетата за обслужване на пътници е с широчина най-малко 120 сm, като височината, от която се обслужва гишето, е не повече от 80 сm;

3. достъпният маршрут достига до зоната за качване на пътници; зоната за качване, предназначена за хора с увреждания, се обозначава с пътна маркировка с международния символ "Инвалид".

Чл. 58. (1) Входовете за пациенти в лечебните и социалните заведения се съобразяват с изискванията за достъпност по реда на тази наредба.

(2) Помещенията и пространствата в лечебните и социалните заведения за общо ползване се свързват с достъпен маршрут.

(3) В стационарите на лечебните и социалните заведения се предвижда най-малко една достъпна болнична стая при спазване на следните изисквания:

1. има свободна подова площ с формата на кръг с диаметър 150 сm или Т-образно място за маневриране с инвалидна количка;

2. разстоянието между две съседни легла е най-малко 120 сm;

3. пътеката между срещуположни легла е с широчина 120 сm;

4. разстоянието между крайно легло и стена е най-малко 90 сm;

5. тоалетната към болничната стая е достъпна.

Чл. 59. (1) Жилищните сгради за временно обитаване, с изключение на сградите по чл. 31, ал. 2, т. 1, отговарят на следните изисквания:

1. поне едно от обслужващите гишета на рецепцията е на височина не повече от 90 сm от нивото на пода;

2. достъпът до хотелските стаи, предвидени за обитаване от хора в инвалидни колички, е осигурен чрез достъпен маршрут;

3. достъпът до помещенията за основни и допълнителни туристически услуги, както и до откритите съоръжения е осигурен чрез достъпен маршрут;

4. към помещенията за основни и допълнителни туристически услуги има най-малко една достъпна тоалетна, предназначена за хора с увреждания.

(2) В обектите по ал. 1 с капацитет над 20 легла се осигурява най-малко една достъпна хотелска стая при спазване изискванията на чл. 58, ал. 3.

Чл. 60. (1) Сградите за общественообслужващи дейности, в т.ч. административни, съдебни, учебни, лечебни, спортни и др., се съобразяват с изискванията за достъпност при условията и по реда на тази наредба.

(2) Най-малко едно място в залите за съдебни заседания се предвижда със свободна подова площ 75 сm на 120 сm за маневриране с инвалидна количка и свързано с достъпен маршрут.

(3) Най-малко едно от гишетата във всеки сектор на административните сгради се съобразява с изискванията за достъпност.

Чл. 61. Работните места в обществени сгради, предназначени за хора с увреждания, трябва да са свързани с достъпен маршрут и да отговарят на следните изисквания (фиг. 33):

1. достъпното работно място е със свободна подова площ с размери 75 сm на 120 сm, която не навлиза с повече от 50 сm под работния плот;

2. работният плот е на височина от 80 до 85 сm от нивото на пода, като между долния ръб на плота и пода се осигурява свободно пространство най-малко с височина 77 сm, широчина 75 сm и дълбочина 50 сm;

3. пред отделните елементи на обзавеждането (шкафове, библиотека и др.) има свободна площ с размери 75 сm на 120 сm за безпрепятствено доближаване с инвалидна количка или свободна площ за маневриране с диаметър 150 сm;

4. използването на елементите на обзавеждането по т. 3 е съобразено с възможността за достъпност във височина от 40 сm до 120 сm от нивото на пода.

Фиг. 33. Оразмеряване на достъпно работно място

Чл. 62. Автоматите по чл. 25, т. 1, 2 и 3 се разполагат при спазване изискванията на чл. 6, ал. 4 .

Чл. 63. Излазите на електрическите инсталации, включително тези за управление (ключове за осветление, контакти и др.), в достъпните помещения се монтират на височина най-малко 40 сm, но не повече от 120 сm от нивото на пода. Пред излазите се осигурява свободна подова площ с размери 75 сm на 120 сm (фиг. 34).

Фиг. 34. Монтиране на излазите на електрическите инсталации

Раздел II.

Изисквания към помещенията и пространствата за общо ползване в жилищни сгради

Чл. 64. (1) В жилищните сгради, с изключение на сградите по чл. 31, ал. 2, т. 1, се осигурява достъпен маршрут от достъпния вход до всяко жилище и до всички помещения за общо ползване.

(2) Достъпният маршрут се свързва с достъпния вход и комуникационните пространства при спазване изискванията на чл. 38, 39 и 40.

Чл. 65. Вратите на достъпните помещения и пространства за общо ползване в жилищните сгради отговарят на изискванията на чл. 47, ал. 2.

Чл. 66. (1) Когато в жилищната сграда се предвижда жилище за хора с увреждания, в помещенията за общо ползване се спазват изискванията за достъп с инвалидна количка.

(2) Изискванията по ал. 1 се отнасят и за всички отворени пространства в жилищните сгради (тераси, балкони, лоджии и веранди).

Чл. 67. Гаражи и покрити паркинги, предназначени за ползване от хора с увреждания, се свързват с достъпен маршрут.

Глава единадесета.

САНИТАРНО-ХИГИЕННИ И ДРУГИ СПОМАГАТЕЛНИ ПОМЕЩЕНИЯ

Чл. 68. (1) В обществените и производствените сгради, в които се устройват работни места за хора с увреждания, се осигурява най-малко един достъпен санитарен възел за хора в инвалидни колички, свързан с достъпен маршрут.

(2) Санитарният възел по ал. 1 се обозначава с международния символ "Инвалид".

Чл. 69. (1) Достъпният санитарен възел се оразмерява съобразно изискванията за осигуряване на свободно пространство за маневриране с инвалидна количка и разполагане на елементите на санитарното обзавеждане.

(2) Свободното пространство по ал. 1 е с Т-образна форма или с формата на кръг с диаметър 150 сm (фиг. 1).

(3) Вратата на санитарния възел е със светла широчина 80 сm, като при отварянето й не трябва да се нарушава пространството по ал. 2.

(4) Заключващият механизъм на вратата се свързва с "паник-бутон" за отварянето й отвън при непредвидени обстоятелства, или когато е подаден сигнал.

Чл. 70. Когато към достъпния санитарен възел има преддверие, то се оразмерява в съответствие с изискванията на чл. 69.

Чл. 71. (1) Когато достъпът до тоалетната чиния е фронтален и до нея има мивка, в помещението се осигурява свободно подово пространство с широчина не по-малка от 120 сm и с дължина не по-малка от 160 сm (фиг. 35).

(2) Когато достъпът до тоалетната чиния е диагонален и до нея има мивка, в помещението се осигурява свободно подово пространство с широчина не по-малка от 120 сm и с дължина не по-малка от 140 сm.

(3) Когато достъпът до тоалетната чиния е страничен и до нея няма мивка, в помещението се осигурява свободно подово пространство с широчина не по-малка от 150 сm и с дължина не по-малка от 140 сm.

Чл. 72. Елементите на санитарното обзавеждане в достъпните санитарно-хигиенни помещения се монтират при спазване на следните изисквания (фиг. 35):

[image: image10.png]0

110

nogema
prHOXETIE
nogema
prHOXETIE
140

160

“ 120 [} 20

2) POHTANHO NPEXBBPITHE G) AHarOHATHO NPEXBBPITHE
Hait-manko 90

{ T

0

110

omeaano

140
badk-unoro 80 |
100

AT

B) CTPAaHHMHO MPEXBBPISTHE



Фиг. 35. Оразмеряване на свободно подово пространство в достъпен санитарен възел

1. осовата линия на тоалетната чиния е на разстояние 45 сm от стената, на която е монтирана ръкохватка;

2. горният ръб на тоалетната чиния е на височина 50 сm от нивото на пода;

3. ръкохватките са монтирани хоризонтално на височина 90 сm от нивото на пода по такъв начин, че да не се въртят в сглобките;

4. ръкохватките са с диаметър от 3,2 до 3,8 сm и формата им е с еднакво сечение; разстоянието между ръкохватката и стената, към която е закрепена, е 4 сm;

5. страничната ръкохватка при тоалетната чиния е с дължина най-малко 110 сm, като предният й край отстои на 140 сm от задната стена;

6. когато тоалетното казанче не е в кабината, зад тоалетната чиния е монтирана ръкохватка с дължина най-малко 90 сm, като единият й край е на разстояние най-малко 30 сm от осовата линия на тоалетната чиния;

7. механизмът за промиване на тоалетната чиния е монтиран на разстояние не повече от 110 сm от нивото на пода, като използването му не трябва да води до усилие;

8. горният ръб на мивката е на разстояние 80 сm от нивото на пода; мивката е монтирана така, че да е възможно плътно допиране до нея с инвалидна количка;

9. долният ръб на огледалото над мивката е на височина не повече от 100 сm от нивото на пода;

10. аксесоарите (тоалетна хартия, сешоари, сапуниерки и др.) са разположени на височина не повече от 120 сm от нивото на пода.

Чл. 73. Санитарните възли към достъпните помещения в жилищните сгради за временно обитаване, отдих и туризъм и в лечебните заведения се оразмеряват при спазване изискванията на чл. 69, 71, 72 и на приложението към наредбата.

Чл. 74. (1) Спомагателните помещения в производствени сгради, в които се предвиждат работни места за хора с увреждания, се свързват с достъпен маршрут, като се спазват изискванията и на чл. 47, ал. 2.

(2) В съблекалните се осигуряват необходимият брой индивидуални гардероби, отговарящи на броя на работните места за хора с увреждания, при спазване на следните изисквания:

1. пред индивидуалния гардероб е предвидена свободна подова площ с размери 75 сm на 120 сm;

2. височината на обслужване на гардероба е най-много 120 сm;

3. при двустранно разполагане на гардеробите разстоянието между тях е най-малко 130 сm;

4. местата за сядане пред гардеробите са с широчина 60 сm и височина 50 сm; при едностранно разполагане на гардеробите широчината на обслужващата пътека е 150 сm, а при двустранно - 180 сm (фиг. 36).

(3) В помещенията с душове се осигуряват необходимият брой душ-кабини за хора с увреждания, но не по-малко от една душ-кабина при спазване на следните изисквания (фиг. 37):

1. кабината е с размери най-малко 90 сm на 90 сm;

2. вратата на кабината позволява прехвърляне от инвалидна количка на седалка в кабината;

3. седалката е монтирана на височина 50 сm от нивото на пода;

4. на стената на кабината е монтирана ръкохватка на височина 90 сm от нивото на пода;

5. душовата батерия е разположена на височина от 95 до 120 сm от нивото на пода;

6. дължината на подвижния душ е най-малко 150 сm.

Фиг. 36. Оразмеряване на достъпна съблекалня

Фиг. 37. Оразмеряване на достъпна душ-кабина

Глава дванадесета.

ЖИЛИЩА ЗА ХОРА С УВРЕЖДАНИЯ

Чл. 75. (1) Жилищата за хора с увреждания се проектират съобразно изискванията за извършване на дейности, свързани с ежедневието на обитателите им, и необходимостта от придвижване и маневриране с инвалидна количка.

(2) Жилищата се съобразяват с индивидуалните потребности на хората с увреждания, с техния пол, брой, възраст и специфичните им възможности (вид и степен на увреждането).

(3) Във всички помещения в жилището се осигурява лесно и безопасно придвижване на обитателите в инвалидни колички, както и самостоятелно и независимо ползване на елементите на обзавеждането и оборудването.

(4) Ако жилището има вътрешен двор, тераси, балкони и други отворени пространства, те трябва да са достъпни и да могат да се ползват от обитателите в инвалидни колички.

Чл. 76. (1) Оразмеряването на жилището се съобразява с осигуряването на необходимите минимални площи за отделните му функционални зони, които са обособени в отделни помещения или са пространствено свързани, с изключение на санитарно-хигиенните помещения.

(2) Функционалното разпределение на помещенията в жилището и обзавеждането му трябва да позволяват улеснено обитаване.

Чл. 77. (1) До отделните функционални елементи на жилището се осигурява достъпен маршрут с широчина най-малко 90 сm, която може да бъде намалена до 80 сm в продължение на най-много 60 сm (например при врати) (фиг. 38).

Фиг. 38. Намаляване на широчината на достъпния маршрут

(2) Необходимата свободна площ за завъртане и маневриране с инвалидна количка е с диаметър 150 сm.

(3) Подовите настилки, в т.ч. текстилните настилки, се изпълняват при спазване изискванията на чл. 6, ал. 1, т. 4 и чл. 38, ал. 4.

(4) Входната врата на жилището се оразмерява със светла широчина не по-малка от 100 сm, а вътрешните врати - със светла широчина не по-малка от 80 сm. Дръжките на входните врати трябва да са удобни за хващане, монтирани на височина 90 cm от нивото на пода и ползването им да не води до усилие.

(5) Подът пред входната врата на жилището се изпълнява при спазване изискванията на чл. 37, ал. 4.

Чл. 78. Отворените пространства в жилищата се оразмеряват при спазване на следните изисквания:

1. балконските врати са с широчина най-малко 80 сm; височината на праговете не трябва да превишава 2 сm;

2. отворените пространства са с минимална широчина 150 сm и дължина 150 сm (фиг. 39);

Фиг. 39. Оразмеряване на достъпни отворени пространства

3. височината на балконския парапет е съобразена с изискванията за безопасност; височината на плътната част на парапета не трябва да превишава 70 сm.

Чл. 79. Всички излази на електрическите инсталации се монтират при спазване изискванията на чл. 63.

Чл. 80. (1) Жилищните помещения (дневни, спални, детски стаи, трапезарии) се оразмеряват в зависимост от приетото конкретно архитектурно решение, съобразено с желанието на обитателите за разделно или съвместно ползване.

(2) Във входното преддверие, антретата и коридорите се спазват изискванията за достъпност и пряка функционална връзка с помещенията в жилището.

(3) При оразмеряването на жилищните помещения се спазват изискванията за минимално допустимите площи и размери за осъществяване на ежедневните дейности на хора в инвалидни колички.

(4) Изискванията към жилищните, спомагателните и обслужващите помещения се определят съгласно приложението към наредбата.

Допълнителни разпоредби

§ 1. Изискванията на тази наредба се прилагат за следните групи хора с увреждания:

1. хора с увреждания на опорно-двигателния апарат, на тялото и/или на долните крайници, както и на тялото и горните крайници, в т.ч.:

а) хора, които могат да се движат със или без чужда помощ и с технически помощни средства (бастун, патерици, рамка);

б) хора, които не могат да се движат със или без чужда помощ и които се придвижват с ръчна или механична инвалидна количка;

2. хора с увреждания на слуха и зрението, затруднени или ограничени в неадаптирана селищна среда, в т.ч.:

а) хора с частично или напълно увредено зрение, които се ориентират, разчитайки изцяло на слуха, осезанието и обонянието си;

б) хора с частично или напълно увреден слух, които се ориентират, разчитайки изцяло на зрението, осезанието и обонянието си;

в) хора с частично или напълно увредено зрение и слух;

3. хора с неспособност за адекватно възприемане и преценка на окръжаващата ги среда, които поради психично заболяване или забавено умствено развитие са затруднени или ограничени в неадаптирана селищна среда;

4. хора с комбинирани увреждания по т. 1 - 3.

§ 2. По смисъла на наредбата:

1. "Достъпна среда" е среда в урбанизираните територии, която позволява на всеки човек със или без увреждания да я ползва възможно най-свободно и самостоятелно.

2. "Достъпен маршрут" е пътят на придвижване, който човек с увреждания по § 1 може да ползва възможно най-свободно и самостоятелно.

3. "Достъпен вход" е вход, който се ползва безпрепятствено от цялото население, включително от хората с увреждания.

4. "Достъпен маршрут до сграда или съоръжение" е достъпен маршрут от улици и пешеходни зони, спирки на превозните средства от редовните линии за обществен превоз на пътници, зони за качване и достъпни паркинги до достъпни входове на сгради или съоръжения.

5. "Достъпен маршрут в сграда или съоръжение" е достъпен маршрут от достъпни входове до всички достъпни елементи на сградата или съоръжението.

6. "Одит по достъпност" е оценка на елементите на средата в урбанизираните територии по отношение възможността за тяхното използване от цялото население, в т.ч. от хората с увреждания.

7. "Опасни зони" са общи помещения, влизането в които може да предизвика подхлъзвания, падания, удари, изгаряния, токови удари, експлозии (помещения за електрически и топлинни инсталации, устройства за загряване на вода и отоплителни инсталации).

Преходни и Заключителни разпоредби

§ 3. Тази наредба се издава на основание чл. 107, т. 5 и чл. 169, ал. 3 от Закона за устройство на територията (обн., ДВ, бр. 1 от 2001 г.; изм. и доп., бр. 41 и 111 от 2001 г., бр. 43 от 2002 г., бр. 20 и 65 от 2003 г.) във връзка с чл. 27, т. 2 от Закона за защита, рехабилитация и социална интеграция на инвалидите и отменя Наредба № 1 от 1995 г. за изграждане на среда в населените места с оглед ползването й от инвалиди (ДВ, бр. 112 от 1995 г.).

§ 4. Наредбата влиза в сила в едномесечен срок от обнародването й в "Държавен вестник".

§ 5. Указания по прилагане на наредбата дава министърът на регионалното развитие и благоустройството.

Приложение към чл. 80, ал. 4

Изисквания към жилищните, спомагателните и обслужващите помещения

1. Спалното помещение се оразмерява и обзавежда, като се спазват следните специфични изисквания (фиг. А):

1.1. леглото е с широчина най-малко 100 сm, като височината му съвпада с височината на седалката на инвалидната количка;

Фиг. А. Оразмеряване и обзавеждане на достъпно спално помещение

1.2. от едната или от двете дълги страни на леглото и от късата му страна (в зависимост от увреждането на обитателя) се осигурява свободна площ с диаметър 150 сm;

1.3. пред останалите елементи на обзавеждането (нощно шкафче, тоалетка, гардероб, свободно място за четене и занимания и др.) се осигурява свободна площ с размери 75 сm на 120 сm за безпрепятствено доближаване до тях с инвалидна количка или свободна площ за маневриране с диаметър 150 сm;

1.4. ползването на елементите на обзавеждането по т. 1.3 се съобразява с възможността за достъпност във височина от 40 до 120 сm от нивото на пода.

2. Помещението за дневно пребиваване и отдих се оразмерява и обзавежда при спазване на следните специфични изисквания (фиг. Б):

Фиг. Б. Оразмеряване и обзавеждане на достъпно помещение за дневно пребиваване и отдих

2.1. към групата мебели за сядане се предвижда свободна площ с диаметър 150 сm за безопасно преместване от инвалидна количка на съседно място за сядане, разположено на височина 50 сm от нивото на пода;

2.2. за останалите елементи на обзавеждането (библиотека, телевизионен шкаф и др.) се спазват изискванията на т. 1.3 и 1.4;

2.3. осигуряват се условия за ползване на помещението от двама посетители в инвалидни колички.

3. Помещението за хранене се оразмерява и обзавежда, като се спазват следните специфични изисквания (фиг. В):

Фиг. В. Оразмеряване и обзавеждане на достъпно помещение за хранене

3.1. до помещението за хранене се осигурява достъпен маршрут;

3.2. спазват се изискванията за достъпност съгласно чл. 49, ал. 1, т. 3 и 4;

3.3. в съседство с мястото за хранене се предвижда площ за разполагане на мобилна маса за сервиране;

3.4. мястото за хранене и мястото за дневно пребиваване и отдих могат да бъдат разположени в съседство.

4. Помещението за професионални занимания се оразмерява и обзавежда в зависимост от тяхната специфика, което определя и начина на разполагането му в жилището, при съобразяване с възможностите за неговото отделяне като самостоятелно помещение.

5. Елементите на обзавеждането (гардероби, закачалки за дрехи, шкафчета за обувки и др.) във входното преддверие се разполагат така, че да е възможно свободно придвижване и маневриране с инвалидна количка (фиг. Г).

Фиг. Г. Оразмеряване и обзавеждане на достъпно входно антре

6. Кухненското помещение се оразмерява и обзавежда в зависимост от спецификата на увреждането и възможността за придвижване и маневриране с инвалидна количка при спазване на следните изисквания:

6.1. разстоянието между срещуположни шкафове, плотове, уреди или стени да е 150 сm;

6.2. пред уредите да има свободна подова площ с размери 75 сm на 120 сm;

6.3. кухненските плотове отговарят на следните изисквания:

6.3.1. най-малко един участък от плота с дължина 75 сm да е на височина не повече от 80 сm от нивото на пода;

6.3.2. под плота да има свободно пространство за коленете с широчина 75 сm и дълбочина 50 сm;

6.3.3. дебелината на плота и поддържащата го конструкция да е най-много 5 сm;

6.3.4. под плота не може да има остри или абразивни повърхности;

6.3.5. подовото покритие да е разположено под плота, достигайки до стената на помещението;

6.4. кухненската мивка се оразмерява при спазване на следните изисквания:

6.4.1. мивката и плотът около нея се монтират на височина не повече от 80 сm, мерено от горния ръб на плота до нивото на пода;

6.4.2. мивката и плотът около нея са с широчина 75 сm;

6.4.3. най-малко едно от коритата на мивката е с дълбочина не по-голяма от 17 сm;

6.4.4. разстоянието между мивката и печката е 80 сm;

6.4.5. под мивката не може да има остри или абразивни повърхности;

6.4.6. използването на крановете да става с една ръка без усилие;

6.5. за удобство хладилникът се разполага срещу основното работно място или встрани от него, като достъпната му част е на височина не по-голяма от 140 сm от нивото на пода;

6.6. кухненските шкафове се разполагат съобразно изискванията за достъпност (фиг. Д).

Фиг. Д. Оразмеряване и обзавеждане на достъпно кухненско помещение

7. Санитарно-хигиенните помещения в жилищата за хора с увреждания се проектират като тоалетни, бани и бани-тоалетни при спазване на изискванията за достъпност (фиг. Е).

Фиг. Е. Оразмеряване на достъпни санитарно-хигиенни помещения

8. Самостоятелните тоалетни се оразмеряват и обзавеждат съгласно изискванията на чл. 69, 71 и 72.

9. При оразмеряването на бани се спазват изискванията на чл. 69, ал. 2, 3 и 4.

10. При обзавеждането на бани се спазват следните изисквания:

10.1. ваната се монтира неподвижно на височина 50 сm, мерено от нивото на пода до горния й ръб;

10.2. към ваната се предвижда седалка с широчина 40 сm, която се разполага във или извън нея в челната й част и по цялата й широчина;

10.3. на стените около ваната се монтират ръкохватки, които се разполагат и оразмеряват в зависимост от местоположението на седалката;

10.4. когато в банята се предвижда душ-кабина, се спазват изискванията на чл. 74, ал. 3, т. 1 - 6;

10.5. другите елементи на санитарното обзавеждане (мивка, биде) и аксесоарите се разполагат при спазване изискванията на чл. 72.

11. При оразмеряването и обзавеждането на бани-тоалетни се спазват изискванията на чл. 69, 72 и чл. 85, ал. 4.

12. Когато в жилището се предвижда помещение за домакински дейности (пране, гладене и др.), то трябва да отговаря на следните изисквания:

12.1. пералната машина и сушилнята да са с предно зареждане, като пред тях се осигурява свободна подова площ с размери 75 сm на 120 сm;

12.2. най-високата оперативна част на машината да е на разстояние не повече от 120 сm от нивото на пода при фронтален достъп и не повече от 135 сm при страничен достъп.

13. Складовото помещение (дрешник, килер и др.) отговаря на следните изисквания:

13.1. помещението да е оразмерено така, че извън обзавеждането да се предвиди пространство за маневриране с инвалидна количка;

13.2. рафтовете, стелажите, шкафовете и др. да са закрепени неподвижно на височина от 40 до 135 сm от нивото на пода.

